PRIJEDLOG
Na temelju članka 35. stavka 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 48. stavka 3. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 30. Statuta Općine Vela Luka (Službeni glasnik Općine Vela Luka 4/18) Općinsko vijeće Općine Vela Luka na …. sjednici održanoj ……….. 2020. godine donosi 
O D L U K U 

o davanju na upravljanje i korištenje odlagališta otpada Sitnica 

Članak 1.
Općina Vela Luka kao suvlasnik zemljišta na kojem se nalazi odlagalište otpada Sitnica koje se nalazi na čest.zem. 11571/1 k.o. Blato i čest.zem. 11588/11 k.o. Vela Luka (u daljnjem tekstu: Odlagalište otpada) daje Odlagalište otpada na upravljanje i korištenje trgovačkom društvu Komunalne djelatnosti d.o.o., OIB: 80457977311, Vela Luka, Obala 2 br. 1, upisano u sudski registar Trgovačkog suda u Dubrovniku pod matičnim brojem subjekta 060315844.

Članak 2.
Odlagalište otpada daje se na upravljanje i korištenje Komunalnim djelatnostima d.o.o. na rok od 5 (pet) godina od dana dobivanja dozvole za gospodarenje otpadom, bez naknade za potrebe obavljanja djelatnosti gospodarenja otpadom.
Članak 3.
Upravljanje i korištenje Odlagališta otpada kao i obveza podmirenja troškova upravljanja, održavanja infrastrukture i korištenja Odlagališta otpada regulirati će se sporazumom između Općine Vela Luka, Općine Blato, Komunalnih djelatnosti d.o.o. i EKO d.o.o.
Članak 4.
Komunalne djelatnosti d.o.o. dužno je pridržavati se odredbi Zakona o održivom gospodarenju otpadom, Zakona o zaštiti okoliša, Zakona o zaštiti zraka te drugih odgovarajućih pozitivnih propisa Republike Hrvatske i akata Općine Vela Luka koji se odnose na predmetnu djelatnost.

Članak 5.
Ova Odluka stupa na snagu osmog dana od dana objave u "Službenom glasniku Općine Vela Luka". 

KLASA: 

URBROJ: 

Vela Luka, ………………  2020. godine
Predsjednik Općinskog vijeća

Zoran Manestar 

OBRAZLOŽENJE

Ovom Odlukom Općina Vela Luka kao suvlasnik zemljišta na kojem se nalazi odlagalište otpada Sitnica daje navedeno odlagalište otpada na upravljanje i korištenje trgovačkom društvu Komunalne djelatnosti d.o.o. Vela Luka.

Odlagalište otpada Sitnica se daje na upravljanje i korištenje Komunalnim djelatnostima d.o.o. na rok od 5 (pet) godina od dana dobivanja dozvole za gospodarenje otpadom, bez naknade za potrebe obavljanja djelatnosti gospodarenja otpadom. 
Upravljanje i korištenje Odlagališta otpada kao i obveza podmirenja troškova upravljanja, održavanja infrastrukture i korištenja Odlagališta otpada regulirati će se sporazumom između Općine Blato, Općine Vela Luka, Komunalnih djelatnosti d.o.o. i EKO d.o.o.
OPĆINSKA NAČELNICA
